b"\n_START_ARTICLE_\n\xc5\xbdenska v \xc4\x8drnem\n_START_SECTION_\nVsebina\n_START_PARAGRAPH_\nV angle\xc5\xa1ki vasici Crythin Gifford, leta 1889, imajo tri deklice \xc4\x8dajanko. Nenadoma nekaj zagledajo in obsedene sko\xc4\x8dijo v smrt skozi okno spalnice._NEWLINE_V \xc4\x8dasu kralja Edvarda, v Londonu leta 1906, \xc5\xbeena odvetnika Arthurja Kippsa (Daniel Radcliffe) umre med porodom._NEWLINE_\xc5\xa0tiri leta kasneje je Kipps prisiljen slu\xc5\xbebeno obiskati Crythin Gifford, da bi na\xc5\xa1el kak\xc5\xa1ne dokumente preminule Alice Drablow in sku\xc5\xa1al prodati njeno osamljeno hi\xc5\xa1o Eel Marsh sredi mo\xc4\x8dvirja. Ko Arthur prispe ga doma\xc4\x8dini niso najbolj veseli, vendar se spoprijatelji z lokalnim posestnikom Samuelom Dailyem (Ciar\xc3\xa1n Hinds)._NEWLINE_Naslednje jutro Arthur obi\xc5\xa1\xc4\x8de pristojnega uradnika v vasi, g. Jeroma, ki ga prepre\xc4\x8duje naj odide iz vasi, vendar Arthur vseeno obi\xc5\xa1\xc4\x8de hi\xc5\xa1o v mo\xc4\x8dvirju. Tam ga motijo neznani zvoki in podoba ki jo zagleda skozi okno. Ko zasli\xc5\xa1i zvoke ko\xc4\x8dije in jok otroka se odpravi pogledat, vendar ne opazi ni\xc4\x8desar. V vasi to pove pristojnim organom, vendar ga ti odslovijo. Na postajo nato vstopita dva otroka z njuno sestro Victorio, ki je zau\xc5\xbeila lug in umre kmalu zatem._NEWLINE_Tisto no\xc4\x8d, Sam razkrije, da sta z \xc5\xbeeno Elisabeth (Janet McTeer) izgubila svojega sina, ki je utonil. Elisabeth zaradi tega trpi za histerijo, ki zgleda kakor da fant govori skozi njo. Ko sku\xc5\xa1a Sam drugi dan odpeljati Arthurja nazaj v hi\xc5\xa1o na mo\xc4\x8dvirju, ju zaustavijo doma\xc4\x8dini. Victorijin o\xc4\x8de krivi Arthurja za smrt svoje h\xc4\x8derke, ker je Arthur videl ''tisto \xc5\xbeensko'' v El Marshu._NEWLINE_V hi\xc5\xa1i, Arthur najde povezavo z Alice in njeno sestro Jennet Humfrye (Liz White). V njenih pismih, Jennet zanika Alicine obto\xc5\xbebe, da je ''du\xc5\xa1evno nesposobna'' skrbeti za svojega sina Nathaniela in zahteva da ga vidi, saj so ga Drablowovi posvojili, z njo pa prekinili vse stike. Arthur izve iz dokumentov, da je Nathaniel utonil v mo\xc4\x8dvirju, potem ko je pri\xc5\xa1lo do nesre\xc4\x8de s ko\xc4\x8dijo. Iz pisem izve, da Jennet obto\xc5\xbeuje Alico, da je re\xc5\xa1ila le sebe, Nathanielovo truplo pa je pustila v mo\xc4\x8dvirju. Posmrtni dokumenti poka\xc5\xbeejo, da se je Jennet obesila in ni nikoli odpustila Alici. Tisto no\xc4\x8d, Arthur sredi nevihte odide iz hi\xc5\xa1e in opazi duhove mrtvih otrok, med katerimi je tudi Victoria._NEWLINE_Arthur v hi\xc5\xa1i nato najde obe\xc5\xa1eno \xc5\xbdensko v \xc4\x8drnem. V mestu zgori Jeromova hi\xc5\xa1a, v kateri je \xc5\xa1e vedno njegova h\xc4\x8di. Arthur jo sku\xc5\xa1a re\xc5\xa1iti, vendar mu to prepre\xc4\x8di \xc5\xbdenska v \xc4\x8drnem. Tudi za to smrt va\xc5\xa1\xc4\x8dani obto\xc5\xbeijo Arthurja._NEWLINE_Na grobu svojega sina, Elisabeth pove Arthurju, da je \xc5\xbdenska v \xc4\x8drnem Jennet, ki jemlje otroke drugih va\xc5\xa1\xc4\x8danov, zaradi smrti svojega sina. Arthur se za\xc4\x8dne zavedati, da je njegov sin Joseph, ki tisto no\xc4\x8d prihaja v Crythin Gifford, naslednja Jennetina \xc5\xbertev. Da bi izni\xc4\x8dil prekletstvo, Arthur in Sam najdeta Nathaniovo truplo v mo\xc4\x8dvirju in ga pokopljeta skupaj z Jennet, \xc4\x8deprav po hi\xc5\xa1i odmeva njen glas, da ne bo nikoli odpustila krivice, ki se ji je zgodila._NEWLINE_Misle\xc4\x8d, da se je Jennet umirila, se Arthur sre\xc4\x8da s svojim sinom Josephom na \xc5\xbeelezni\xc5\xa1ki postaji. Med poslavljanjem od Sama, Arthur opazi \xc5\xbdensko v \xc4\x8drnem, ki zvabi Josepha na tir, medtem ko se pribli\xc5\xbeuje vlak. Ko ga Arthur sku\xc5\xa1a re\xc5\xa1iti, ju oba povozi vlak, Sam pa z grozo opazi duhove va\xc5\xa1kih otrok in \xc5\xbdensko v \xc4\x8drnem._NEWLINE_Ko vlak odpelje, Arthur opazi \xc5\xbeensko v belem na tirih in jo prepozna kot svojo \xc5\xbeeno Stello. Dru\xc5\xbeina je tako zdru\xc5\xbeena, \xc5\xbdenska v \xc4\x8drnem pa nadaljuje svoje ma\xc5\xa1\xc4\x8devanje."